ceny potrubí sa podľa kvality veľmi odlišujú. aké potrubia používate vy?
pri cenotvorbe navrhujeme najkvalitnejšie materiály. sú síce drahšie, ale kvalitnejšie a najmä trvácnejšie. stúpacie rozvody v dome nemeníte často. ich výmena alebo oprava si neraz vyžaduje nepríjemné búracie práce, ktoré si neželá žiadny vlastník bytu. keď sa naša spoločnosť zúčastňuje súťaží o zákazku – výmena stúpačiek v bytovom dome, naše cenové ponuky zahŕňajú vždy najkvalitnejšie komponenty. nesnažíme sa zákazníka získať lacnou a nekvalitnou ponukou. stáva sa, že súťaž nevyhráme, lenže pracovníci našej havarijnej služby chodia po čase na opravu do predmetného domu. vieme, že konkurenčná firma síce zákazku získala, ale použila nekvalitné materiály, ktoré po niekoľkých rokoch vymieňame.
určiť približnú cenu nie je jednoduché. pri výmene rozvodov vody a kanalizácie možno hovoriť zhruba o cene tisíc eur na jeden byt. ale pozor, cena nezávisí iba od počtu bytov, ale aj od kvality použitých materiálov, tiež od rozsahu murárskych prác a iných pridružených činností. pri výmenách elektroinštalácie je dôležitá aj záťaž elektrospotrebičov v jednotlivých bytoch a podobne.